Aalborg Stiftstidende, 1845-05-29
Dagspostens Nyheder. Debatten om den tredie Oplæsning af Maynooth Billen i det engelske Underhuus er nu bragt til Ende, og Billen bleven antagen. G. Bankes Amendement blev forkastet med en Majoritet af 133 Stemmer, og saaledes Oplæsningen besluttet. Duncombe stillede til de derpaa gjorte Andragender om, at Huset skulde antage billen, det Amendement, at Billens Lovskraft skulde indskrænkes til 3 Aar. Dette blev ogsaa forkastet, og Billen blev antaget med stor Majoritet, 243 imod 145 Stemmer, et Resultat, der utvivlsomt ogsaa vil have Antagelsen af Billen til Følge i Overhuset. Discussionen over Billen i de sidste Dage, før den sluttedes, frembød i det Hele lidet Mærkeligt. - Dronningen har modtaget en Jndbydelses-Adresse fra Dublins Municipalitet og givet et paa Skruer sat Svar hvori det hedder: "Naar jeg er istand til at modtage den lovede Velkomst i Jrland, vil jeg tillidsfuld gjøre Regning paa mine troe Undersaatters Loyalitet og Hengivenhed."J Dublin har fundet en Raadslagning Sted imellem Jrlands katholske Biskopper om Billen angaaende Oprettelsen, af de nye Universiteter. Resultatet af Forhandlingerne er ubekjendt; man troer imidlertid, at Majoriteten af Prælaterne er Billen gunstig, og kun i enkelte Details vil søge at faae Forandringer i den. - En ny Tractat med Frankrig om Afskaffelse af Visitationsretten og Jndførelse af andre Forholdsregler imod Slavehandelen er allerede afsluttet af Dr. Lushington og Hertugen af Broglie. – Efterretninger fra Bombay af 5te April melde, at Sir Charles Napiers Expedition imod Bjergfolkene Sind er bleven kronet med et fuldkomment Held og endt med, at Bidschar Chan, saavelsom endeel af hans Tilhængere bleve tagne tilfange. – J Caleutta grasserer Cholera, dog i en mild Grad. Den vigtigste Artikel af det lange Lovudkast om Nord banen, Concessionens Varighed, er bleven bragt under Afstemning i det franske Deputeretkammer. Commissionen Ministeriet og Kammeret bleve enige om at give Banen Concession paa 41 Aar. Sidebanerne fra Fampoux og St. Quentin have Concession paa 75 Aar. De radicale og frisindede Blade ere eenstemmig imod den nye Forstærkning af Penge-Feudaliteten og ville vide Statens store Livsaarer i Statens Hænder. Jøvrigt vil Concurrencen imellem de forskjellige Compagnier vel ogsaa sætte denne Concessions Varighed ned, saaledes som der f. Ex. ved Orleans Bordeaux Jernbanen har fundet en Rabat af 30 Aar Sted. – Evolutionseskadren, skrives der fra Toulon, har Proviant ombord til 4 1/2 Maaned, og venter kun paa sine Instructioner for at stikke i Søen. Contreadmiral Parseval commanderer denne Flaade. – Prindsen af Jonville staaer i et spændt Forhold til Marineministeren. Prindsen vil nemlig paa sin bekjendte første Brochure lade følge en anden og der ganske udvikle sine Tanker om Dampmarinen, i hvilket Punct Marineministeren netop ikke synes at deele hans Mening. – Biskoppen af Chartres (Clauzet, tidligere Jnspecteur ved Universitetet) har skrevet et aabent Brev til Cultusministeren, hvori han erklærer, at, naar man jager Jesuiterne ud af deres Huse, vil han optage dem i sit biskoppelige Pallads, og en lignende Erklæring skulde flere Ærkebiskopper og Biskopper have givet Ministeren. Biskopperne erklære altsaa, lige mod Kammerets Votum, deres Sag for at være Eet med Jesuiternes.